CELEX: 22020D0320
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 302/2019, kuriuo iš dalies keičiamas EEE susitarimo V priedas (Laisvas darbuotojų judėjimas) ir 31 protokolas (Dėl bendradarbiavimo konkrečiose srityse, nesusijusiose su keturiomis laisvėmis) [2020/320]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/46
               
            
         EEE JUNGTINIO KOMITETO SPRENDIMAS
         Nr. 302/2019
         2019 m. gruodžio 13 d.
         kuriuo iš dalies keičiamas EEE susitarimo V priedas (Laisvas darbuotojų judėjimas) ir 31 protokolas (Dėl bendradarbiavimo konkrečiose srityse, nesusijusiose su keturiomis laisvėmis) [2020/320]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. balandžio 13 d. Europos Parlamento ir Tarybos reglamentas (ES) 2016/589 dėl Europos užimtumo tarnybų tinklo (EURES) darbuotojų galimybių naudotis judumo skatinimo paslaugomis ir geresnės darbo rinkų integracijos ir kuriuo iš dalies keičiami reglamentai (ES) Nr. 492/2011 ir (ES) Nr. 1296/2013 (1);
                  
               
                     (2)
                  
                  
                     į EEE susitarimą turi būti įtrauktas 2016 m. gegužės 11 d. Komisijos įgyvendinimo sprendimas (ES) 2016/716, kuriuo panaikinamas Įgyvendinimo sprendimas 2012/733/ES, kuriuo įgyvendinamos Europos Parlamento ir Tarybos įgyvendinimo reglamento (ES) Nr. 492/2011 nuostatos dėl laisvų darbo vietų ir darbo ieškančių asmenų nustatymo ir EURES pertvarkymo (2);
                  
               
                     (3)
                  
                  
                     į EEE susitarimą turi būti įtrauktas 2017 m. liepos 11 d. Komisijos įgyvendinimo sprendimas (ES) 2017/1255 dėl formos, kurioje aprašomos organizacijų patvirtinimo EURES narėmis ir partnerėmis nacionalinės sistemos ir procedūros (3);
                  
               
                     (4)
                  
                  
                     į EEE susitarimą turi būti įtrauktas 2017 m. liepos 11 d. Komisijos įgyvendinimo sprendimas (ES) 2017/1256 dėl Sąjungos lygmens keitimosi informacija apie EURES tinklo nacionalines darbo programas formų ir procedūrų (4);
                  
               
                     (5)
                  
                  
                     į EEE susitarimą turi būti įtrauktas 2017 m. liepos 11 d. Komisijos įgyvendinimo sprendimas (ES) 2017/1257 dėl bendros sistemos techninių standartų ir formatų, kad EURES portale būtų galima susieti laisvas darbo vietas su darbo prašymais ir gyvenimo aprašymais (5);
                  
               
                     (6)
                  
                  
                     į EEE susitarimą turi būti įtrauktas 2018 m. vasario 2 d. Komisijos įgyvendinimo sprendimas (ES) 2018/170 dėl duomenų rinkimo ir analizės, reikalingų stebint ir vertinant, kaip veikia EURES tinklas, vienodų išsamių specifikacijų (6);
                  
               
                     (7)
                  
                  
                     į EEE susitarimą turi būti įtrauktas 2018 m. liepos 18 d. Komisijos įgyvendinimo sprendimas (ES) 2018/1020 dėl Europos klasifikatoriaus įgūdžių, gebėjimų ir profesijų sąrašo, skirto automatiniam susiejimui per bendrą IT platformą, priėmimo ir atnaujinimo (7);
                  
               
                     (8)
                  
                  
                     į EEE susitarimą turi būti įtrauktas 2018 m. liepos 18 d. Komisijos įgyvendinimo sprendimas (ES) 2018/1021 dėl techninių standartų ir formatų, kurių reikia norint užtikrinti automatinį susiejimą per bendrą IT platformą naudojantis Europos klasifikatoriumi ir nacionalinių sistemų bei Europos klasifikatoriaus sąveikumą (8);
                  
               
                     (9)
                  
                  
                     Komisijos įgyvendinimo sprendimas 2012/733/ES (9) panaikinamas į EEE susitarimą įtrauktu Įgyvendinimo sprendimu (ES) 2016/716, todėl jis turi būti iš EEE susitarimo išbrauktas;
                  
               
                     (10)
                  
                  
                     todėl EEE susitarimo V priedas ir 31 protokolas turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo V priedas iš dalies keičiamas taip:
            
                        1.
                     
                     
                        2 punktas (Europos Parlamento ir Tarybos reglamentas (ES) Nr. 492/2011) papildomas taip:
                        „su pakeitimais, padarytais:
                        
                                    —
                                 
                                 
                                    
                                       32016 R 0589: 2016 m. balandžio 13 d. Europos Parlamento ir Tarybos reglamentas (ES) 2016/589 (OL L 107, 2016 4 22, p. 1).“
                                 
                              
                  
                        2.
                     
                     
                        Po 8 punkto (Europos Parlamento ir Tarybos direktyva 2014/54/ES) įterpiami šie punktai:
                        
                                    „9.
                                 
                                 
                                    
                                       32016 R 0589: 2016 m. balandžio 13 d. Europos Parlamento ir Tarybos reglamentas (ES) 2016/589 dėl Europos užimtumo tarnybų tinklo (EURES) darbuotojų galimybių naudotis judumo skatinimo paslaugomis ir geresnės darbo rinkų integracijos ir kuriuo iš dalies keičiami reglamentai (ES) Nr. 492/2011 ir (ES) Nr. 1296/2013 (OL L 107, 2016 4 22, p. 1).
                                    Reglamento nuostatos šio Susitarimo tikslais pritaikomos taip:
                                    
                                                a)
                                             
                                             
                                                žodžiai „SESV 45 straipsnis“, pavartoti skirtingais linksniais, pakeičiami gramatiškai suderintais žodžiais „EEE susitarimo 28 straipsnis“;
                                             
                                          
                                                b)
                                             
                                             
                                                žodžiai „Sąjungos piliečiai“, pavartoti skirtingais linksniais, pakeičiami gramatiškai suderintais žodžiais „ES valstybių narių ir ELPA valstybių piliečiai“;
                                             
                                          
                                                c)
                                             
                                             
                                                6 straipsnyje:
                                                
                                                            i)
                                                         
                                                         
                                                            nuorodos į Europos Sąjungos sutarties 3 straipsnį ir Sutarties dėl Europos Sąjungos veikimo 145 straipsnį netaikomos;
                                                         
                                                      
                                                            ii)
                                                         
                                                         
                                                            d punkte žodžiai „laikantis Sąjungos“ pakeičiami žodžiais „laikantis pagal EEE susitarimą taikytinos teisės“;
                                                         
                                                      
                                          
                                                d)
                                             
                                             
                                                9 straipsnio 4 dalies c punkte žodžiai „Sąjungos taisyklių ir priemonių“ pakeičiami žodžiais „pagal EEE susitarimą taikytinų taisyklių ir priemonių“;
                                             
                                          
                                                e)
                                             
                                             
                                                34 straipsnyje žodžiai „Sąjungos teisės aktų“ pakeičiami žodžiais „pagal EEE susitarimą taikytinų teisės aktų“.
                                             
                                          
                              
                                    9a.
                                 
                                 
                                    
                                       32017 D 1255: 2017 m. liepos 11 d. Komisijos įgyvendinimo sprendimas (ES) 2017/1255 dėl formos, kurioje aprašomos organizacijų patvirtinimo EURES narėmis ir partnerėmis nacionalinės sistemos ir procedūros (OL L 179, 2017 7 12, p. 18).
                                 
                              
                                    9b.
                                 
                                 
                                    
                                       32017 D 1256: 2017 m. liepos 11 d. Komisijos įgyvendinimo sprendimas (ES) 2017/1256 dėl Sąjungos lygmens keitimosi informacija apie EURES tinklo nacionalines darbo programas formų ir procedūrų (OL L 179, 2017 7 12, p. 24).
                                 
                              
                                    9c.
                                 
                                 
                                    
                                       32017 D 1257: 2017 m. liepos 11 d. Komisijos įgyvendinimo sprendimas (ES) 2017/1257 dėl bendros sistemos techninių standartų ir formatų, kad EURES portale būtų galima susieti laisvas darbo vietas su darbo prašymais ir gyvenimo aprašymais (OL L 179, 2017 7 12, p. 32).
                                 
                              
                                    9d.
                                 
                                 
                                    
                                       32018 D 0170: 2018 m. vasario 2 d. Komisijos įgyvendinimo sprendimas (ES) 2018/170 dėl duomenų rinkimo ir analizės, reikalingų stebint ir vertinant, kaip veikia EURES tinklas, vienodų išsamių specifikacijų (OL L 31, 2018 2 3, p. 104).
                                 
                              
                                    9e.
                                 
                                 
                                    
                                       32018 D 1020: 2018 m. liepos 18 d. Komisijos įgyvendinimo sprendimas (ES) 2018/1020 dėl Europos klasifikatoriaus įgūdžių, gebėjimų ir profesijų sąrašo, skirto automatiniam susiejimui per bendrą IT platformą, priėmimo ir atnaujinimo (OL L 183, 2018 7 19, p. 17).
                                 
                              
                                    9f.
                                 
                                 
                                    
                                       32018 D 1021: 2018 m. liepos 18 d. Komisijos įgyvendinimo sprendimas (ES) 2018/1021 dėl techninių standartų ir formatų, kurių reikia norint užtikrinti automatinį susiejimą per bendrą IT platformą naudojantis Europos klasifikatoriumi ir nacionalinių sistemų bei Europos klasifikatoriaus sąveikumą (OL L 183, 2018 7 19, p. 20).“
                                 
                              
                  
                        3.
                     
                     
                        2a punkto (Komisijos įgyvendinimo sprendimas 2012/733/ES) tekstas išbraukiamas.
                     
                  
         
            2 straipsnis
            EEE susitarimo 31 protokolo 15 straipsnio 8 dalyje trečios įtraukos pirma pastraipa (Europos Parlamento ir Tarybos reglamentas (ES) Nr. 1296/2013) papildoma taip:
            „su pakeitimais, padarytais:
            
                        —
                     
                     
                        
                           32016 R 0589: 2016 m. balandžio 13 d. Europos Parlamento ir Tarybos reglamentas (ES) 2016/589 (OL L 107, 2016 4 22, p. 1).“
                     
                  
         
            3 straipsnis
            
               Europos Sąjungos oficialiojo leidinio EEE priede skelbtini Reglamento (ES) 2016/589 ir įgyvendinimo sprendimų (ES) 2017/1255, (ES) 2017/1256, (ES) 2017/1257, (ES) 2018/170, (ES) 2018/1020 ir (ES) 2018/1021 tekstai islandų ir norvegų kalbomis yra autentiški.
         
         
            4 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 107, 2016 4 22, p. 1.
         
            (2)  OL L 125, 2016 5 13, p. 24.
         
            (3)  OL L 179, 2017 7 12, p. 18.
         
            (4)  OL L 179, 2017 7 12, p. 24.
         
            (5)  OL L 179, 2017 7 12, p. 32.
         
            (6)  OL L 31, 2018 2 3, p. 104.
         
            (7)  OL L 183, 2018 7 19, p. 17.
         
            (8)  OL L 183, 2018 7 19, p. 20.
         
            (9)  OL L 328, 2012 11 28, p. 21.
         
            (*1)  Konstituciniai reikalavimai nurodyti.